cyanic-selkie/wikianc huggingface dataset:
Grace Kelly
Prinzessin vu Monaco
De Prënz Rainier III. vu Monaco huet d'Grace Kelly fir d'éischt begéint wéi hien zu Cannes d'Dréiaarbechte vum Film To Catch a Thief vum Hitchcock besicht huet. Si hu sech erëmgesi wéi de Paris Match duerno e Fotos-Termin am fürstleche Palais organiséiert hat. Duerch d'Vermëttlung vum Pater Tucker, en irische Geeschtleche vu Philadelphia a Beichtvater vum Prënz, gouf de Rainier fir d'Chrëschtfeierdeeg bei d'Famill Kelly invitéiert. Wärend dësem Séjour hu si sech besser kenne geléiert an hir Verlobung bekannt ginn. D'Grace dréint nach hire leschte Film High Society (1956), eng Comédie musicale mam Bing Crosby a Frank Sinatra, deen e Frënd vun der Famill Grimaldi gouf a méi spéit Dafpätter vun der Stéphanie vu Monaco. Nom ziville Mariage deen Dag virdru goufe si den 19. Abrëll 1956 an der Kathedral Saint-Nicolas vu Monaco vum Äerzbëschof Gilles Barthe bestuet an aus dem amerikanesche Filmstar gouf d'Fürstin Gracia Patricia vu Monaco. Vun deem Moment un huet si all Offerte vun der Filmbranche refuséiert, karitativ Aufgaben iwwerholl a sech als Kënschtlerin betätegt.
D'Grace Kelly an de Prënz Rainier III. kruten 3 Kanner:
Hiren Doud
Vläicht war et duerch en Hireschlag, datt si d'Kontroll iwwer hire Rover P6 verluer huet, wéi si vun der Residenz "Rocagel", déi op den Héichte vu Monaco läit, wollt heemfueren. Hiren Auto koum an enger schaarfer Kéier um Cap d'Ail vun der Strooss (CD 37) of an ass 50 Meter déif erofgefall fir um Parking vun enger Villa leien ze bleiwen. De 14. September 1982 ass si un de Follege vun hire Blesse gestuerwen. D'Prinzessin Stéphanie, déi bei hir am Auto war, gouf schwéier blesséiert.
Den 18. September gouf d'Gracia Patricia an der Absis vun der Kathedral vu Monaco begruewen. Ronn 800 invitéiert Trauergäscht, dorënner hir Gesëschter, vill fréier Filmkolleegen a Membere vun den Herrscherhaiser, hu si op hirem leschte Gank begleet.
Zur Erënnerung un de 25. Anniversaire vum trageschen Doud vun der Prinzessin Gracia vu Monaco huet de Fürstentum eng 2€ Gedenkmënz erausginn. Déi Mënz koum den 12. Juli 2007 an enger Oplo vun 20.000 Exemplairen eraus, wouvun der nëmme 16.000 an den Ëmlaf koumen.
Gorch Fock (1958)
Gorch Fock ass den Numm vu zwee souzesoe baugläiche Schëffer. Si goufen nom Schrëftsteller Gorch Fock genannt. Dësen Artikel bezitt sech op dat zweet Schëff vun 1958 mat dem Numm Gorch Fock (1958), also op d'Seegelschoulschëff Gorch Fock vun der Däitscher Marinn.
Geschicht
Fir déi nei geschaf Bundesmarine gouf 1958 d'Seegelschoulschëff Gorch Fock an Déngscht geholl, dat bis haut déi Funktioun an der Däitscher Marinn nach ëmmer erfëllt. Grad wéi déi éischt Gorch Fock (1933) vun der Reichsmarine, gouf se bei Blohm + Voss gebaut. D'Schëff ënnersteet der Marinneschoul Mürwik, säin Heemechtshafen ass Kiel.
D'Gorch Fock ass no de selwechte Pläng gebaut wéi déi sukzessiv Schwësterschëffer vun der éischter Gorch Fock, nëmme méi grouss. Allerdéngs goufen nom Ënnergank vun der Pamir 1957 d'Sécherheetsstandarden däitlich verbessert. All Offizéieschkandidate vun der Däitscher Marinn ginn am Kader vun enger Ausbildungsrees an d'Ausland, um Schëff forméiert, och d'Ënneroffizéier vum sougenannte "seemänneschen Déngscht". Kommandant vum Schëff ass zanter 2006 de Kapitän Norbert Schatz.
Canton de Prunelli-di-Fiumorbo
De Canton de Prunelli-di-Fiumorbo ass eng franséisch administrativ Andeelung am Arrondissement Corte, am Departement Haute-Corse op Korsika.
Canton de Sarreguemines-Campagne
De Canton de Sarreguemines-Campagne ass eng fréier franséisch administrativ Andeelung am Arrondissement Sarreguemines, Museldepartement an der Regioun Grand Est.
Den Haaptuert war Sarreguemines.
Royal Astronomical Society
D'Royal Astronomical Society (RAS) huet als Astronomical Society of London am Joer 1820 ugefaangen. Fir d'astronomesch Fuerschung z'ënnerstëtzen, déi zu där Zäit méi vun Amateurastronome wéi vu professionelle bedriwwe gouf, gouf si 1831 duerch de Kinnek William IV. als Royal Astronomical Society nei gegrënnt. Zanter 1915 sinn och Fraen als Member zougelooss. Si ass déi englesch Memberorganistioun vun der International Astronomical Union an ass Member vum Science Council.
Publikatiounen
Eng vun den Haaptaktivitéite vun der RAS ass d'Verëffentlechung vu wëssenschaftlechen Zäitschrëften. Si verëffentlecht z.Z. zwou weltwäit féierend Fuerschungszäitschrëften, d'MNRAS an der Astronomie an, an der Geophysik, zesumme mat der Deutschen Geophysikalischen Gesellschaft (GJI), d'A&G. Béid Zäitschrëfte bréngen, op Héichglanzpabeier, Iwwersiichts- an aner Artikele vun allgemengem Interessi eraus. Déi vollstänneg Lëscht vun de Zäitschrëften, déi vun der RAS verëffentlecht ginn, steet hei, mat hiren Ofkierzunge vun der NASA ADS a bibliographeschem Code:
Memberen
Membere vun der RAS ginn Fellows (Kärelen) genannt a kënne FRAS als Nummzousaz féieren. D'Memberschaft ass fir jiddwereen iwwer 18 Joer op, deen der Gesellschaft akzeptabel erschéngt. D'Zuel vun de Memberen huet am Joer 2003 fir d'éischt déi 3000 iwwerschratt.
Sëtzungen
Zesumme mat der Geological Society of London, ënnerstëtzt d'Gesellschaft déi British Geophysical Association.
Presidenten
Den éischte President vun der Royal Astronomical Society war den Wilhelm Herschel, deen allerdéngs ni eng Sëtzung geleet huet. Zanterhier ass dëse Poste vu ville gudden Astronome bekleet ginn.
Besonnesch fréier Presidenten:
Medailen
Déi héchst Auszeechnung vun der Royal Astronomical Society ass d'Goldmedail. Ënner de bekanntste Präisdréier ass den Albert Einstein 1926 an de Stephen Hawking 1985.
Aner Auszeechnunge sinn d'Eddington Medail, d'Herschel Medail, d'Chapman Medail, d'Price Medail an d'Jackson-Gwilt-Medail.
Kemplich
Kemplich ass eng franséisch Uertschaft a Gemeng am Departement Moselle an der Regioun Grand Est.
Am Uert, deen zum Arrondissement vun Diddenuewen-Ost gehéiert, liewen 120 Awunner (Stand 1999).
São Paulo
São Paulo ['sãu 'paulu] (port. fir hellege Paulus) ass d'Haaptstad vum brasilianesche Bundesstaat mam selwechten Numm. Se läit am Südoste vum Land, 80 km vum Atlanteschen Ozean ewech, po enger Héicht vu bal 800 m. Et ass de wichtegste Wirtschafts-, Finanz- a Kulturzentrum a Verkéiersknuet vum Land mat Universitéiten, Héichschoulen, Theateren a Muséeën.
São Paulo ass dee gréissten industrielle Ballungsraum a Latäinamerika. An der Stad selwer liewen 10,9 Millioune Mënschen (2007). D'Metropolregioun Grande São Paulo huet ronn 19,2 Milliounen Awunner(2007) op bal 8.000 Quadratkilometer an ass domat eng vun deene gréissten op der Welt an déi Stad mat de meeschtne Awunner op der südlecher Hemisphär. São Paolo ass, jee no Statistik, déi fënneft- oder sechstgréisst Stad op der Welt.
São Paulo ass, wéinst enger Immigratioun aus der ganzer Welt, multikulturell Gesellschaft, mat haaptsächlech portugiseschen, italieeneschen, däitschen, libaneeseschen a japanischen Aflëss.
São Paulo besteet aus 9 administrativen Zonen (zonas): Nordost, Nordwest, West, Zentrum-Süd, Zentrum, Südosten, Süd, Ost 01 und Ost 02, déi fir hiren Deel an 31 Ënnerprefekturen (subprefeituras) a 96 Quartieren (distritos) agedeelt sinn.
São Paulo gouf de 25. Januar 1554, dem Fest vun der Bekéierung vum Apostel Paulus, vun de jesuittesche Missiounspatere Manuel da Nóbrega a José de Anchieta ronderëm e Jesuitte-Klouschter gegrënnt. 1711 krut et d'Stadrecht. Bis an d'1870er blouf et relativ onbedeitend. Eréischt mat der rasanter Ausbreedung vum Kaffiubau goufe systematesch Verkéiersweeër am Bundesstaat ugeluecht, mat São Paolo am Zentrum.
Tëscht 1886 an 1905 sinn Honnertdausende vu Leit agewandert (virun allem Italieener, mä och Däitscher, Japaner a Libanesen. Enn vum 19. Joerhonnert koum d'Industrialiséierung dobäi, déi d'Géigend zu der gréisster Industrieregioun vum Land gemaach huet an São Paulo zu Räichtum a Gréisst verhollef hunn.
Zanter der Mëtt vum 20. Joerhonnert kommen d'Leit, déi op São Paulo wunne kommen, virun allem aus dem Nordoste vu Brasilien
Tirelbaach
D'Tirelbaach ass e Waasserlaf am Guttland an e rietsen Niewefloss vun der Sauer.
Nordwestlech vu Gilsdref leeft se no engem Laf vu 6.200 m um Flouer "Gréit" an d'Sauer.
Tschiddeschmillen läit op der Tirelbaach.
Sennen-Ballade
Sennen-Ballade ass en Dokumentarfilm vum Schwäizer Regisseur Erich Langjahr. Den Ënnertitle ass Das Sennenleben der Familie Meile auf einer Alp im Säntisgebiet.
Tirelbaach
Hir Niewebaache sinn (vun uewen no ënnen): D'Riedeschbaach, d'Saasselbaach an d'Stuermbaach
Sennen-Ballade
Ëm wat geet et am Film?
Den Dokumentarfilm beschreift en Deel vum Liewe vun der Bauerefamill Meile aus dem Toggenburgdall an der Schwäiz.
Am Juni ginn d'Kéi op d'Alm gedriwwen. Dräi Méint lieft de Bauer mat der Famill op der Alm. E versuergt seng Kéi, Geessen a Schwäin, mécht Kéis, asw. Am September ginn d'Kéi erëm an den Dall erofgedriwwen. An am Wanter lieft d'Famill am Dall.
De Film weist Biller déi och ouni Kommentar staark op den Zuschauer wierken.
Jorelaang huet de Langjahr Schwäizer Bauere gefilmt. Doraus ass no an no eng Trilogie vu Laangfilmer entstanen:
Wat sot d'Press?
Pierre Lachat, Filmbulletin: Die grobe, schwielige Hand des Sennen, die die zerbrechlichen Kühlein und Hündchen aus weissem Holz zärtlich streichelnd zuschneidet, gehört zu den magischen Momenten. Wie die Teile der SENNEN-BALLADE - erst Frühling und Sommer, dann Herbst und Winter - einander bedingen, beleuchten, erläutern und erweitern, das hat schon lange kein Eidgenosse mehr mit soviel simpler Wirksamkeit zuwege gebracht.
École privée Fieldgen
D'École privée Fieldgen oder Lycée privé Fieldgen, kuerz einfach de Fieldgen, ass eng lëtzebuergesch kathoulesch Privatschoul an der Stad Lëtzebuerg, an der Antwerpener Strooss am Garer Quartier. Se gehéiert dem Uerde vun de Schwëstere vun der Doctrine chrétienne an ass Deel vun engem Reseau, dee 6 verschidde Schoulen ze Lëtzebuerg, Frankräich an der Belsch matenee verbënnt. De Fieldgen war 126 Joer laang just fir Meedercher; zanter der Rentrée 2017 ass de Lycée fir Jongen a Meedercher.
Schoulesch Offer
D'Ecole Privée Fieldgen huet Classiques-, Général- an Préparatoire-Klassen. Och wann et eng Semi-Privatschoul ass, kréien d'Première-Schüler*innen den offiziellen Ofschloss, dee s'och a staatleche Schoulen géife kréien.
Klassendynamik
D'Klassen hunn am Duerchschnëtt 19.1 Schüler*innen. Et si souwuel Jongen ewéi och Meedercher an de Klassen, mee beim Umellen duerf och gewielt ginn, an eng Meederchersklass ze kommen.
Sproochefokus
Babel: Et huet een vun 7ième un als Classique-Schüler*innen de Babel-Programm. Sie kënne wielen, ob si Geschicht a Geografie gären op Däitsch oder op Franséisch hätten.
ALLEM-ALLET: D'Schüler*inne vum Classique ginn op 7ième fir den Däitschcours an een ALLEM-ALLET System agedeelt.
Den ALLEM-Cours ass den Däitschcours, wéi een en och an den staatleche Schoule fënnt. Den ALLET-Kuer ass fir déi Schüler*inne gemaach, déi nach méi Schwieregkeeten am Däitschen hunn.
Englesch ab 7ième: Op 7ième Classique hunn d'Schüler*innen an der Ecole Privée Fieldgen schonn Engleschcoursen.
Schoulesch Hëllef: Et gëtt Hausaufgabenhëllef ugebueden, wou Schüler*innen aus verschiddene Klasse vun engem Proff vum deementspriechende Fach déi néideg Hëllef kréien. Et gëtt och nach den "SOS Études dirigées", souwéi de “Clever léieren”, soudass de Schüler*inne vill Dieren opstinn, fir am Lycée selwer schoulesch Hëllef ze kréien.
Et gëtt och e Schüler-hëllefe-Schüler-Programm, wou d'Hëllef net vun de Proffen ausgeet, mee vun anere Schüler*innen.
Liewen an der Schoul
D'École Privée Fieldge proposéiert eng Panoplie vun Raim, wou d'Schüler*innen hiren alldeegleche Besoinen no kënne goen.
Hei zielt zum Beispill d'Cafeteria dozou. Do kënne si sech an de Pausen treffen an eppes z’iessen oder ze drénke kafen. Verschidde Klassen dierfen sech och dohi setze fir ze léieren.
Donieft kann een och an der Mëttegpaus säin Iesse mat an d'Picknicksäll huelen.
Fritz Hartmann (Gestapo)
De Fritz Hartmann, gebuer de 7. Juni 1906 zu Rabenstein am Kinnekräich Sachsen a gestuerwen den 19. Oktober 1974 zu Düsseldorf, war vum 8. Mäerz 1941 bis den 9. Abrëll 1943 Chef vum Einsatzkommando der Sicherheitspolizei und des SD (Gestapo) zu Lëtzebuerg.
École privée Fieldgen
Liewen an der Schoul
Och gëtt et eng Kantin. D'Schüler*inne kënnen um Site Iesse bestellen an dat do iessen. Den Ament (Stand: 2023) ass eng nei Kantinn an der Maach. Dës ass op zwéi Stäck an huet eng Terrass.
Den CDI ass eng Bibliothéik a gläichzäiteg eng Plaz fir a Rou oder och a Gruppen (a schalldichte Raim) ze schaffen. Déi zwou Bibleothecairinnen organiséieren iwwert d'Joer och Aktivitéite fir d'Schüler*innen, wéi zum Beispill e Buchclub oder d'Harry-Potter-Booknight.
Fritz Hartmann (Gestapo)
De Gestapochef zu Lëtzebuerg
Vu senger Formatioun hier war de Fritz Hartmann Jurist, an hat den Titel Oberregierungsrat.
École privée Fieldgen
Liewen an der Schoul
D'ganzt Schouljoer duerch ginn Aktivitéite wéi zum Beispill Excursiounen, eng Semaine Projets, eng Semaine Raoul Follereau, divers Projeten mat Klassen, e Chrëschtbazar, Mini-Entreprisen... proposéiert.
Fritz Hartmann (Gestapo)
De Gestapochef zu Lëtzebuerg
Als SS-Obersturmführer huet hien den 8. Mäerz 1941 de Wilhelm Nölle als Gestapochef zu Lëtzebuerg ofgeléist, well deen d'Pläng vum Gauleiter Gustav Simon géint d'Judden zu Lëtzebuerg net wollt matdroen. De Fritz Hartmann awer war bereet, dës Funktioun z'iwwerhuelen.
Den Hartmann war 35 Joer al, wéi hien zu Lëtzebuerg Gestapochef gouf. Seng Aarbechtsplaz, an déi domat verbonne Folterplaz, waren an der Villa Pauly. Gewunnt huet hien an enger Villa an der rue de Crécy.
Vun 1941 bis 1943 huet den Hartmann Dausende Lëtzebuerger an der Villa Pauly péngechen a foltere gelooss, an Honnerte vu Resistenzler op Hinzert an an aner Konzentratiounslager verschleefe gelooss.
École privée Fieldgen
Liewen an der Schoul
All Muere gëtt et um Fieldgen eng Annonce um Mikro, fir wichteg Informatiounen duerchzeginn an de “Gedanke vum Dag” (e kuerze Motivatiounsmessage) virgelies. All Woch gëtt och de Kontakt, an all Trimester den Trait d'Union verschéckt, wou Neiegkeeten, Infoen a Fotoe verëffentlecht sinn.
Fritz Hartmann (Gestapo)
De Gestapochef zu Lëtzebuerg
Vum Gauleiter Simon gouf hien am September 1942, nom Generalstreik zu Lëtzebuerg, zum President vum Standgeriicht nominéiert. An ëffentleche Sëtzungen huet den Hartmann déi gefaange Streikleit beleidegt, an 21 vun hinnen a Schäinprozesser zum Doud verurteele gelooss: si goufen am Bësch bei Hinzert erschoss. Dobäi hate si soss näischt gemaach wéi, ouni Gewalt ze gebrauchen, géint d'Zwangsrekrutéierung zu Lëtzebuerg ze protestéieren.
École privée Fieldgen
Liewen an der Schoul
Och gëtt déi sou genannt École à la carte offréiert. Hei kënne Schüler*inne no de gewéinleche Schoulstonnen hiren eegenen Interessien nogoen. Si kënnen zum Beispill Sport praktizéieren, Friemsprooche léieren, bitzen, sech fir d'Ëmwelt engagéieren, asw.
Als kathoulesch Schoul gëtt et um Fieldgen och eng Aumônerie. Dës këmmert sech zum Beispill em d'Massen, déi dräi mol am Joer gehale ginn: fir den Ufank vum Schouljoer, fir Chrëschtdag an d'Faaschtenzäit. Et kann een awer och mat de Membere vun der Aumônerie schwätzen, wann ee perséinlech Problemer oder Froen (zum Beispill iwwert de Glawen) huet.
Bei perséinleche Problemer kënnen d'Schüler*inne sech och un d'Psychologe vum SEPAS wenden. Dëst bidden och hir Hëllef zum Beispill bei Léierschwieregkeeten un.
Fritz Hartmann (Gestapo)
Säi Prozess
Den 13. Juni 1946 gouf den Hartmann zu Aichbach (haut Gemeng St. Leonhard am Forst an Nidderéisträich) festgeholl an zeréck op Lëtzebuerg bruecht, wou him de Prozess virum Krichsverbriechergeriicht gemaach gouf.
École privée Fieldgen
Grënnung
Op Ufro vum Staatsminister a Regierungspresident Paul Eyschen hunn d' Soeurs de la Doctrine chrétienne d'École ménagère agricole gegrënnt, déi de 15. Oktober 1891 an der Villa Simonis zu Gaasperech opgaangen ass.
Praktesch Plaz
D'Meedercher sollten eng theoreetesch a praktesch Ausbildung kréien, fir doheem um Haff fir e bëssen neie Wand ze suergen an d'Zoustänn ze verbesseren. 1893 gouf den Terrain "um Fieldgen" an der Antwerpener Strooss kaaft. Deemools louch dat nach wäit virun der Stad, d'Nei Bréck an d'Nei Avenue gouf et nach net. Mä et wor praktesch, datt d'Gare net wäit ewech war, well domat gerechent gouf, datt d'Meedercher alt och mam Zuch vu méi wäit géife kommen. Ausserdeem war et wichteg, genuch Plaz ronderëm d'Schoul ze hunn, well bei d'Gebai selwer koum nach e klenge Muster- an Übungsbetrib mat Kéi, Schwäin, Hénger, enger Molkerei an engem Geméisgaart.
Fritz Hartmann (Gestapo)
Säi Prozess
Den 19. Dezember 1957 gouf den Hartmann als leschte Krichsverbriecher zu Lëtzebuerg fréizäiteg aus dem Prisong entlooss an zu Waasserbëlleg iwwer d'Grenz gesat. Gläich drop krut hien zu Düsseldorf eng Plaz an engem Affekotecabinet.
École privée Fieldgen
Praktesch Plaz
1894 gouf dat éischt Gebai an der Antwerpener Strooss gebaut an 1908 erweidert. Zur Schoul hunn och de Pensionnat de la Ste Famille an eng Haushaltungsschoul gehéiert. Eng 15 Schwëstere hu sech ëm 98 Schülerinne gekëmmert.
Lehrerbildungsanstalt
Wärend dem Zweete Weltkrich gouf d'Schoul 1941-1944 vun den Nazië konfiszéiert, déi do eng "staatliche Zubringerschule zur Lehrerbildungsanstalt", dann eng "Lehrerinnenbildungsanstalt" ageriicht hunn. Am November 1944 konnten d'Schwësteren de Schoulbetrib nees deelweis weiderféieren, si hu Flüchtlinge vun der Musel a vu Virton opgeholl an haten en amerikanesche Radiossender aquartéiert.
Erweiderungen
Tëscht 1949 an 1953 goufen déi zwéin nei Fligelen A an C gebaut. De Bâtiment A gouf 1953-1963 un de Staat verlount fir d'"École normale d'institutrices", d'Léierinnenormalschoul.
1985 gouf mam Bau vun enger neier Turnhal mat enger ënnerierdescher Déifgarage ugefaangen, déi 1987 fäerdeg waren. 1997 war och den neie "Quartier des sciences" prett, deen um Nopeschterrain gebaut gi war a wou Chimies-, Physiks- a Biologiessäll sinn, donieft nach d'Schoulkichen an d'Bibliothéik.
Vervollstännegung
2006 huet de Bau vu enger zweeter Turnhal hanner der Schoul ugefaangen (fir d'Schouljoer 2007-2008 prett), a fir d'Schouljoer 2008-2009 gouf en neit Gebai mat Klassesäll um Terrain N° 19 fäerdeg. Vun 2007 u gouf um fréiere Parking Lahr an der Gliesener Strooss e Gebai mat enger Cafeteria a Studentenzëmmere gebaut.
Grad ewéi d'Gesellschaft sech am Laf vun der Zäit verännert huet, sou huet sech och de Fieldge verännert an de jeeweilegen neien Ëmstänn ugepasst.
1891 huet d'Geschicht vum Fieldgen als Haushaltungsschoul ugefaangen, mä d'Sektioun "agricole ménagère" gëtt et scho laang net méi.
Vun 1894 un gouf et e Virbereedungscours vun 2 Joer fir d'Léierinnennormalschoul, kuerz drop e Cours fir Commerce an d'Virbereedung op den Diplom vun der "Alliance française".
1918 krut de Fieldgen d'Erlabnes, eng "Fortbildungsschule" opzemaachen a Léierinne fir Handaarbecht a Stot auszebilden. An den 1920er Jore ass d'"section agricole" lues a lues verschwonnen.
Vun 1929 un gouf et den "enseignement secondaire" wéi an de staatleche Lyceeën, an den "enseignement secondaire technique" als Folleg vun der Haushaltungsschoul.
Briddel
Briddel ass eng Uertschaft an der Gemeng Koplescht.
Geschichtleches
Zanter dem Gesetz vum 22. Februar 1853 gehéiert de Briddel net méi zu der Gemeng Steesel, mä zu der neigeschaafter Gemeng Koplescht.
1956 - Bau vun enger Kapell
1961 - Aweiung vun der Schoul
1972 - Aweiung vun der Kierch
Asteroid
Asteroide si kleng planéitenänlech Objeten, déi sech op enger Keplerbunn ëm d'Sonn beweegen.
An der Terminologie vun den Astronome gëtt en Asteroid dacks synonym Klengplanéit oder Planetoid (planéitenänlechen Objet) genannt, well den Numm Asteroid sënngeméiss eigentlech fir „stärenänlechen Objet“ steet (vun astēr "Stär"), wat awer näischt mat den tatsächleche physikaleschen Eegenschafte vun deem Himmelskierper ze dinn huet. Asteroide si sou kleng, datt si an deene meeschten Teleskopen – anescht wéi déi grouss Planéiten – wéi Stären, nëmmen als Punkt ze gesi sinn. Bis elo si 574.711 Asteroide bekannt (Stand: 1. Januar 2012), woubäi déi tatsächlech Zuel wuel an d'Millioune goen däerft. Bis 2002 war den (1) Ceres dee gréisste bekannten Asteroid. Dëse Rang huet en an der Tëschenzäit missen ofginn.
Bezeechnungen
D'Bezeechnung Asteroid bezitt sech op d'Gréisst vun den Objeten. Se si bal all sou kleng, datt s'am Teleskop wéi e Liichtpunkt vun engem Stär ausgesinn.
Zwergplanéiten
Zanter der 26. Generalversammlung vun der Internationaler Astronomescher Unioun (IAU) an hirer Definitioun vum 24. August 2006 zielen déi grouss ronn Objeten, där hir Gestalt am hydrostatesche Gläichgewiicht ass, streng geholl net méi zu den Asteroiden, mä zu den Zwergplanéiten.
Bis zu der Entdeckung vum (50000) Quaoar (1250 Kilometer Duerchmiesser) am Joer 2002 war (1) Ceres (975 Kilometer) – de gréissten Objet an der Haaptasteroidenceinture – och dee gréisste bekannte Kierper op enger planéitenänlecher Ëmlafbunn. Weider Zwergplanéite sinn an der Kuiperceinture – nieft dem fréier als Planéit aklasséierte Pluto (2390 Kilometer) – (136199) Eris (2500–3200 Kilometer), (136472) Makemake (ongeféier 1800 Kilometer) an (136108) Haumea (ongeféier 2200 × 1100 Kilometer).
Kandidate fir de Status vun engem Zwergplanéit sinn an der Haaptasteroidenceinture ënner anerem (2) Pallas (bis zu 582 Kilometer Duerchmiesser) an (4) Vesta (bis zu 560 Kilometer), an der Kuiperceinture ënner anerem (90482) Orcus (1600–1800 Kilometer), (50000) Quaoar an deen, Enn 2003 déi Säit vun der Kuiperceinture entdeckte ronn 1700 Kilometer groussen Objet (90377) Sedna.
Méigleche Klengplanéit an d'Himmelspolizey
Schonn am Joer 1760 hat den däitsche Geléierte Johann Daniel Titius eng einfach mathematesch Formel entwéckelt (Titius-Bode-Rei), no där d'Ofstänn vun de Planéiten zueneen an d'Verhältnes gesat ginn. D'Rei huet awer eng „eidel“ Plaz, well tëscht Mars a Jupiter, am Ofstand vun 2,8 AE (Astronomesch Eenheet), e Planéit feelt. Enn vum 18. Joerhonnert geet eng reegelrecht Juegd op den onentdeckte Planéit un. Fir eng koordinéiert Sich gouf 1800 d'Himmelspolizey gegrënnt, dat éischt internationaalt Fuerschungskonzept, organiséiert vum Baron Franz Xaver von Zach, dee sengerzäit am Observatoire Gotha geschafft huet. De Stärenhimmel gouf a 24 Secteuren agedeelt, déi vun Astronomen a ganz Europa systematesch ofgesicht goufen. Fir de Planéit hat ee schonn den Numm „Phaeton“ reservéiere gelooss.
D'Sich nom Planéit hat keen Erfolleg. Duerch Zoufall gouf dann den éischte Klengplanéit (Ceres) Ufanks 1801 entdeckt. Allerdéngs huet sech d'Himmelspolizey bal a méifacher Hisiicht bewährt: mat dem Zeréckfanne vu verluerene Klengplanéiten, mat verbesserter Kommunikatioun iwwer d'Himmelsentdeckungen, a mat der erfollegräicher Sich no weidere Klengplanéiten tëscht 1802 an 1807.
D'Entdeckung vun den éischte véier Klengplanéiten
An der Neijoerschnuecht vum Joer 1801 hat den Astronom an Theolog Giuseppe Piazzi am Teleskop vum Observatoire vu Palermo op Sizilien bei der Duerchmusterung vum Stärebild Taurus e schwaache Stär entdeckt, deen op kenger Stärekaart verzeechent war. De Piazzi hat vum Fuerschungskonzept héieren an huet de Stär an de follgenden Nuechte weider observéiert, well hie gemengt hat, de gesichte Planéit fonnt ze hunn. Seng Observatiounsresultater huet hien dunn dem Zach geschéckt, woubäi hien den Objet als neie Koméit beschriwwen hat. Uschléissend war de Piazzi krank ginn a konnt seng Observatiounen net weiderféieren. Bis zu der Publikatioun vu sengen Observatioune war vill Zäit vergaangen. Den Himmelskierper war an der Tëschenzäit weider a Richtung Sonn gewandert a konnt net direkt erëmfonnt ginn.
De Mathematiker Gauß hat allerdéngs en numeresche System entwéckelt (mat Hëllef vun der Method vun de klengste Quadraten), déi et erlaabt huet, d'Bunne vu Planéiten oder Koméiten unhand vu wéinege Positiounen ze bestëmmen. Nodeem de Gauß d'Publikatioun vum Piazzi gelies hat, hat hien d'Bunn vum Himmelskierper berechent an d'Resultat op Gotha geschéckt. Den Heinrich Wilhelm Olbers huet den Objet doropshin nei den 31. Dezember 1801 entdeckt, deen du schliisslech den Numm Ceres krut. Am Joer 1802 huet den Olbers nach en Himmelskierper entdeckt, deen hien Pallas genannt huet. 1803 gouf de Juno an 1807 de Vesta entdeckt. Bis zu der Entdeckung vum fënneften Asteroid, Astraea am Joer 1845, hat et allerdéngs 38 weider Joer gedauert.
Méi spéit Entdeckungen a Sichmethoden
Deemools goufen déi bis dohin entdeckt Asteroiden nach als vollwäerteg Planéite bezeechent. Sou koum et, datt de Planéit Neptun bei senger Entdeckung am Joer 1846 net als aachten, mä als 13. Planéit gezielt gouf. Vum Joer 1847 un, koumen allerdéngs ëmmer weider Entdeckungen, soudatt séier beschloss gouf, fir déi vill, awer kleng Himmelskierper, déi d'Sonn tëscht Mars a Jupiter ëmkreesen, an eng nei Objetklass vun Himmelskierper anzedeelen: nämlech d'Asteroiden, déi sougenannt kleng Planéiten. D'Zuel vun de grousse Planéite goung domat op aacht zeréck. Bis zum Joer 1890 goufen am Total weider iwwer 300 Asteroiden entdeckt.
No 1890 hat d'Aféierung vun der Fotografie an d'Astronomie grouss Fortschrëtter gemaach. D'Asteroiden, déi bis dohi schwéier duerch de Verglach vun Teleskopobservatioune mat Himmelskaarte fonnt goufen, hu sech elo duerch Liichtspueren op de fotografesche Placke veroden. Duerch déi am Verglach zum mënschlechen A méi héich Liichtempfindlechkeet vun de fotografeschen Emulsioune konnten och liichtschwaach Objeten nogewise ginn. Duerch den Asaz vun der neier Technik ass d'Zuel vun den entdeckten Asteroide séier geklommen. D'Aféierung vun der CCD-Kameratechnik ëm 1990 an d'Méiglechkeete vu computerënnerstëtzter Auswäertung vun elektronesche Fotoen hat e weidere grousse Fortschrëtt bedeit. Zanterhier huet sech d'Zuel vun den Asteroiden all Joer vervillfacht, woubäi d'Sichprogrammer wéi z,B. LINEAR e groussen Undeel drun hunn.
Wann d'Bunn vun engem Asteroid bestëmmt gouf, kann d'Gréisst vum Himmelskierper aus den Ënnersich vu senger Hellegkeet an dem Réckstralverméigen, der Albedo, ermëttelt ginn. Dozou gi Miessungen am optesch visuelle Liicht souwéi am Infraroutberäich gemaach. Déi Method ass mat Onsécherheete verbonnen, well d'Uewerfläche vun den Asteroide cheemesch ënnerschiddlech opgebaut sinn an d'Liicht net d'selwecht staark reflektéieren.
Méi genee Resultater kënne mat Hëllef vu Radarobservatioune gemaach ginn. Dozou kënne Radioteleskope gebraucht ginn, déi, als Sender ëmfunktionéiert, staark Radiowellen a Richtung vun den Asteroiden aussenden. Duerch d'Moosse vun der Lafzäit vun de Wellen déi vun den Asteroide reflektéiert ginn, kann deenen hir exakt Distanz bestëmmt ginn. Déi weider Auswäertung vun de Radiowelle liwwert Daten iwwer d'Form an d'Gréisst. Reegelrecht „Radarbiller“ huet beispillsweis d'Observatioun vun den Asteroiden (4769) Castalia an (4179) Toutatis geliwwert.
Observatioune mat Raumsonden
An noer Zukunft wäert sech d'Zuel vun de bekannten Asteroiden nach eng Kéier erhéijen, well fir déi nächst Joer verschidden Duerchmusterunge mat méi grousser Empfindlechkeet geplangt sinn, zum Beispill Gaia, Pan-STARRS an LSST. Eleng de Satellit GAIA soll no Modellrechnunge bis zu enger Millioun bis elo onbekannt Asteroiden entdecken.
Benennung vun Asteroiden
Haaptartikel: Benennung vun Asteroiden a Koméiten
D'Nimm vun Asteroide setze sech aus enger virdrugestallter Nummer an engem Numm zesummen. D'Nummer huet fréier d'Reiefolleg vun der Himmelskierperentdeckung uginn. Haut ass si eng reng numeresch Zielform, well si eréischt vergi gëtt, wann d'Bunn vum Asteroid geséchert an den Objet jiddwerzäit opzefannen ass; dat kann duerchaus eréischt Joren no der Éischtobservatioun geschéien. Vun deene bis elo bekannte 574.711 Asteroiden hunn 310.376 eng Nummer (Stand: 1. Januar 2012).
Den Entdecker huet wärend zéng Joer no der Nummeréierung d'Recht fir en Numm virzeschloen. Dee muss awer duerch eng Kommissioun vun der IAU bestätegt ginn, well et Richtlinne fir d'Nimm vun Himmelskierper gëtt. Dementspriechend existéiere vill Asteroide zwar mat Nummer, awer ouni Numm, virun allem an den ieweschten Zéngdausenden.
Neientdeckungen, fir déi nach keng Bunn mat befridegender Genauegkeet berechent konnt ginn, gi mat dem Entdeckungsjoer an enger Buschtawekombinatioun, beispillsweis 2003 UB313, gekennzeechent. D'Buschstawekombinatioun setzt sech aus dem éischte Buschtaf fir d'Mountshalschent (ugefaange mat A a fortlafend bis Y ouni I) an engem fortlafende Buschtaf (A bis Z ouni I) zesummen. Wa méi wéi 25 Klengplanéiten an enger Mounthalschent entdeckt ginn – wat haut d'Reegel ass – fänkt d'Buschtawekombinatioun vu vir un, gefollegt vun enger jee no Laf méi héijer lafender Nummer.
Den éischten Asteroid gouf 1801 vum Giuseppe Piazzi um Observatoire Palermo op Sizilien entdeckt. De Piazzi hat den Himmelskierper op den Numm „Ceres Ferdinandea“ gedeeft. Déi réimesch Gëttin Ceres ass d'Patréinesch vun der Insel Sizilien. Mat dem zweeten Numm wollt de Piazzi Kinnek Ferdinand IV., den Herrscher iwwer Italien a Sizilien éieren. Dëst hat der internationaler Fuerschervereenegung net gefall an den zweeten Numm gouf gestrach. Déi offiziell Bezeechnung vum Asteroid ass deemno (1) Ceres.
Bei de weideren Entdeckunge gouf d'Nomenklatur bäibehalen an d'Asteroide goufen no réimeschen a griichesche Gëttinne genannt; dëst waren (2) Pallas, (3) Juno, (4) Vesta, (5) Astraea, (6) Hebe, a sou weider.
Wéi ëmmer méi Asteroiden entdeckt goufen, goungen den Astronomen déi antik Gottheeten aus. Sou goufen d'Asteroiden ënner anerem no der Fra vum Entdecker, zu Éiere vun historesche Perséinlechkeeten oder Perséinlechkeeten aus dem ëffentleche Liewen, Stied a Mäerchefigure genannt. Beispiller dofir sinn d'Asteroiden (21) Lutetia, (216) Kleopatra, (719) Albert, (1773) Rumpelstilz, (5535) Annefrank, (17744) Jodiefoster.
Nieft Nimm aus der griichesch-réimescher Mythologie kommen och Nimm vu Gottheeten aus anere Kulturkreeser zum Gebrauch, besonnesch fir nei entdeckten, grouss Objete wéi (20000) Varuna, (50000) Quaoar an (90377) Sedna.
Mounde vun Asteroide kréie keng permanent Nummer bei hiren Numm an zielen net als Asteroid, well si net selbststänneg d'Sonn ëmlafen.
Zesummesetzung vun Asteroiden
D'spektroskopesch Ënnersich vun Asteroide weist, datt hir Uewerfläch cheemesch ënnerschiddlech zesummegesat ass. Analog erfolegt eng Andeelung a verschidde spektral respektiv taxonomesch Klassen:
A-Asteroiden
De Spektrum vun A-Asteroiden huet däitlech Olivinbänner a weist op e ganz differenzéierte Mantelberäich hin. A-Asteroide sinn am bennenzege Beräich vun der Haaptceinture. Beispiller sinn (446) Aeternitas, (1951) Lick an (1747) Wright.
B-Asteroiden
Änlech zesummegesat wéi d'C- a G-Klass. Ofwäichungen am UV-Beräich. Beispiller: (62) Erato, (2) Pallas, (3200) Phaethon si B-Asteroiden.
D-Asteroiden
Dësen Typ ass änlech zesummegesat wéi d'P-Asteroiden, mat enger klenger Albedo an engem roudelzege Spektrum. Beispiller sinn (3552) Don Quixote, (435) Ella, (944) Hidalgo.
E-Asteroiden
D'Uewerfläche vun dësem seelenen Asteroiden-Typ bestinn aus dem Mineral Enstatit. Cheemesch däerfte si den Enstatit-Chondriten, enger Grupp vu Steemeteoritte gläichen. E-Asteroiden hunn eng héich Albedo vun 0,4 a méi. Beispiller: (29075) 1950 DA, (33342) 1998 WT24, (64) Angelina.
F-Asteroiden
Och eng Ënnergrupp vun der C-Klass, awer mat Ënnerscheeder am UV-Beräich. Ausserdeem feelen Absorptiounslinne am Wellelängteberäich vum Waasser. Beispiller: (704) Interamnia, (1012) Sarema, (530) Turandot.
G-Asteroiden
Dës kënnen als Ënnergrupp vun der C-Klass ugesi ginn, well si en änleche Spektrum opweisen, awer am UV-Beräich ënnerschiddlech Absorptiounslinne opweisen. Beispiller: (106) Dione, (130) Elektra, (19) Fortuna.
M-Asteroiden
De gréisste Rescht vun den Asteroide gëtt zu deem Typ gezielt. Bei den M-Meteoritten (den M steet fir metallesch) kéint et sech ëm déi metallräich Käre vun differenzéierten Asteroiden handelen, déi bei der Kollisioun mat aneren Himmelskierper zerschloe goufen. Si hunn eng änlech Albedo wéi d'S-Asteroiden. Hir Zesummesetzung däerft där vu Néckel-Eisenmeteorite gläichen. (250) Bettina, (325) Heidelberga, (224) Oceana, (16) Psyche an (498) Tokio sinn M-Asteroiden.
P-Asteroiden
Asteroide vun deem Typ hunn eng ganz kleng Albedo an e Spektrum am roudelzege Beräich. Si si warscheinlech aus Silikater mat Kuelestoffdeeler zesummegesat. P-Asteroiden hale sech am baussenzege Beräich vun der Haaptceinture op. Beispiller: (65) Cybele, (76) Freia, (1001) Gaussia, (46) Hestia an (643) Scheherezade.
R-Asteroiden
Dësen Typ ass änlech opgebaut wéi d'V-Asteroiden. De Spektrum weist op héich Undeeler vun Olivine an PyroxengruppePyroxene hin. Beispiller: (937) Bethgea, (349) Dembowska, (3102) Krok.
S-Asteroiden
Dee mat engem Undeel vu 17 Prozent zweetheefegsten Typ (den S steet fir Silikat) kënnt haaptsächlech am bannenzege Beräich vun der Haaptceinture vir. S-Asteroiden hunn eng hell Uewerfläch mat enger Albedo vun 0,15 bis 0,25. No hirer Zesummesetzung gläiche si de gewéinleche Chondritten, enger Grupp vu Gestengsmeteoritten, déi meeschtens aus Silikater zesummegesat sinn. Beispiller: (29) Amphitrite, (5) Astraea, (27) Euterpe, (6) Hebe, (7) Iris.
T-Asteroiden
Dësen Asteroidentyp gehéiert och zum banneschte Beräich vun der Haaptceinture. Hie weist en donkele roudelzege Spektrum op, ënnerscheet sech awer vun de P- an R-Asteroiden. Beispiller: (96) Aegle, (3317) Paris, (308) Polyxo, (596) Scheila.
V-Asteroiden
Dëse seelene Typ vun Asteroiden (de V steet fir Vesta) ass änlech zesummegesat wéi d'S-Asteroiden. Den eenzegen Ënnerscheed ass den héijen Undeel un Pyrox-Mineraler. Et gëtt ugeholl, datt all V-Asteroiden aus dem Silikatmantel vun der Vesta stamen a bei der Kollisioun mat engem anere groussen Asteroid ofgesprengt goufen. Dorop weist e groussen Impaktkrater op der Vesta hin. D'HED-Achondritten, eng rar Grupp vu Gestengsmeteoriten, déi op der Äerd fonnt goufen, kéinten och vun der Vesta stamen, well si eng änlech cheemesch Zesummesetzung hunn. Beispiller fir V-Asteroiden: (4055) Magellan, (3908) Nyx, (3551) Verenia.
X-Asteroiden
Asteroide mat roudelzege Spektren, déi net sou richteg an d'Klass E, M oder P erapassen, well déi dofir noutwendeg Albedo-Bestëmmungen net virleien. Beispiller: (53319) 1999 JM8, (3362) Khufu, (275) Sapientia, (1604) Tombaugh.
An der Vergangenheet sinn d'Wëssenschaftler dovun ausgaangen, datt d'Asteroide monolithesch Fielsstécker, also kompakt Objete sinn. Déi niddreg Dichte vun en ettlechen Asteroide souwéi d'Existenz vu risegen Aschlagkrateren deiten awer dorop hin, datt vill Asteroide labber opgebaut sinn an als rubble piles unzekucke sinn, wéi labber „Dreckskéip“, déi nëmmen duerch d'Gravitatioun zesummegehale ginn. Labber opgebaut Kierper kënnen déi bei Kollisioune optriedent Kräften absorbéieren ouni zerstéiert ze ginn. Kompakt Kierper ginn dogéint bei gréissere Aschlagevenementer duerch d'Stousswellen auserneegerappt. Doriwwer eraus weisen déi grouss Asteroiden nëmme kleng Rotatiounsvitessen op. Eng séier Rotatioun ëm déi eegen Achs géif dozou féieren, datt déi optriedend Fléikraafte d'Kierper auserneerappen (kuckt och: YORP-Effet). Haut geet een dovun aus, datt de gréissten Deel vun den iwwer 200 Meter groussen Asteroiden änlech kosmesch Dreckskéip sinn.
8. Joerhonnert
../.. | 6. Joerhonnert | 7. Joerhonnert | 8. Joerhonnert. | 9. Joerhonnert | 10. Joerhonnert | ../..
Canton de Venaco
De Canton de Venaco ass eng fréier franséisch administrativ Andeelung am Arrondissement Corte, am Departement Haute-Corse op Korsika. Mam Dekret vum 26. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Klang
Der Begrëff Klang huet e puer Bedeitungen:
Klang (Moselle)
Klang (op Héichdäitsch: Klangen) ass eng franséisch Uertschaft a Gemeng am Departement Moselle an der Regioun Grand Est.
Eechen um Pläitrengerhaff
Déi zwou Eechen um Pläitrengerhaff si Summereechen (Quercus robur; chênes pédonculés; Stieleichen) a stinn beim Weier nieft dem Bauerenhaff. Béid Beem hunn imposant breet Krounen, déi bis op zirka 2 m iwwer de Buedem erofreechen.
Den Alter vun dësen zwou Eechen ass net bekannt.
Fir déi déckst vun deenen zwou Eeche gouf 1980 en Ëmfank op Broschthéicht vu 4,55 m gemooss, bei enger Gréisst vun 22 m. Ëm 2000 waren et 4,58 m bei enger Gréisst vun 23 m. Domat gehéiert dëse Bam zu deenen déckste Beem zu Lëtzebuerg (1981: deen 29 déckste Bam).
Dës Eeche goufen 1981 fir d'éischt als bemierkenswäert Beem gefouert.
Geographesch Koordinaten: 49.59291°N, 6.27889°W
Canton de Volmunster
De Canton de Volmunster ass eng fréier franséisch administrativ Andeelung am Arrondissement Sarreguemines, Museldepartement an der Regioun Grand Est.
Den Haaptuert war Volmunster.
Claude Imbert
De Claude Imbert, gebuer den 12. November 1929 zu Quins am Departement Aveyron,a gestuerwen den 23. November 2016 zu Paräis, war e franséische Journalist.
Seng Carrière fänkt 1950 un, wéi e fir d'Agence France-Presse e puer Joer an Afrika schaffe geet. 1964 ass e Redakter an der Wochezäitschrëft L'Express, wou den Imbert vun 1966 u Chefredakter gëtt.
1971 verléisst en den Express, fir Chefredakter vu Paris-Match ze ginn.
D'Joer drop grënnt hie Le Point a gëtt do Direkter.
Zanter 1976 ass den Imbert Samschdes-Editorialist beim Radiosender Europe 1, nieft dem Jean Daniel an dem Serge July.
Gerald Ford
De Vizepresident
Wéi de Vizepresident Spiro Agnew an der Zäit vun der Presidentschaft vum Richard Nixon zeréckgetrueden ass, huet deen de Ford als Nofollger designéiert. De Senat huet de 27. November 1973 mat 92:3 Stëmmen zougestëmmt. De 6. Dezember huet d'Representantenhaus mat 387:35 Stëmmen och säin Accord ginn.
Irene Abendroth
D'Irene Abendroth, gebuer de 14. Juni 1872 zu Lemberg (ukrainesch Lwiw), a gestuerwen den 1. September 1932 zu Weidling bei Wien, war eng Sopranistin.
Hire Concert-Debut hat d'Irene Abendroth 1888 zu Karlsbad; ee Joer drop hire Bünen-Debut als Amina un der Wiener Hofoper am Vincenzo Bellini senger Oper La sonnambula.
François Schortgen
De François Schortgen, gebuer den 11. Oktober 1935 op Belval, a gestuerwen den 11. Juli 2015, war e lëtzebuergesche Moler.
Magnéitresonanztomographie
D'Magnéitresonanztomographie, ofgekierzt MRT, aus dem Griicheschen:τόμος Schnëtt an γράφειν an eng Schierbel rëtzen (= schreiwen), ass eng Manéier, Tissus-Strukture vu bannent engem Kierper duerzestellen.
François Schortgen
Biographesches
Vun 1954 bis 1959 war hien an Nordamerika, wou hie fir d'éischt an Alaska an duerno an den Nordwestterritoiren gelieft huet. 1972 huet dem Kënschtler seng Famill e klengt koreanescht Meedchen, d'Kim, opgeholl, dat se kuez drop adoptéiert huet.
De François Schortgen huet zu Éilereng gewunnt, wou hien och säin Atelier hat.
Ausstellungen (Auswiel)
Seng éischt Eenzelausstellung hat de Schortgen an der "Galerie Lauriston" zu Paräis. Nodeem de Proprietär gestuerwen ass, waren dem Kënschtler seng Wierker fir ëmmer verluer. ...
Espace H2O
Espace H2O ass e Raum fir kulturell Zwecker an der Rue Rattem zu Uewerkuer, deen an engem fréiere Waasserbaseng amenagéiert ass.
De Baseng
De Baseng ass op enger Héicht vun 353,3 m an en hat zwou Cuvette mat engem Volume vu jee 1 500 Kubikmeter. D'Pläng stame vun 1910 an de Baseng gouf 1912 fäerdeggestallt. Bis 1995/96 gouf de Fuussbann an Uewerkuer vun do aus beliwwert.
Am Kader vun de Centenairesfestlechkeete vun der Gemeng Déifferdeng am Joer 2007, gouf de Waasserbaseng vun 1912 renovéiert fir en als kulturell Infrastruktur ze benotzen.
Skulpturen
Riets vum Agank steet eng Skulptur mat Stolenträger aus dem ArcelorMittal-Wierk vun Déifferdeng. Lénks vum Agank steet d'Skulptur Cromosoma 4 vum Paolo Vivian, dem Laureat vum éischte Skulptur-Symposium zu Déifferdeng 2008.
Apple Mighty Mouse
D'Apple Mighty Mouse, spéider och Apple Mouse genannt, ass eng Computermaus vun Apple.
Den Numm stammt vun der Mighty Mouse, enger Cartoon-Figur vun den Terrytoons-Studio, déi 1942 fir 20th Century Fox gezeechent gouf an hiren éischten Optrëtt am Zeechentrickfilm "The Mouse of Tomorrow" hat.
Apple-Tastatur
Eng Apple-Tastatur ass eng Computertastatur vun der US-amerikanescher Firma Apple.
Apple Mighty Mouse
Et ass déi éischt USB-Maus mat méi wéi enger Tast vun Apple, a se gouf am August 2005 der spezialiséierter Press virgestallt. Virdru waren d'Apple-Mais wéinst hirer eenzeger Tast eng Ausnam.
Apple-Tastatur
Zënter der Aféierung vum Apple-II-Computer am Joer 1977 huet Apple Dosende vun Tastaturen entwéckelt an erausbruecht. Ufanks ware se nach integréiert, vun 1984 un, si se extern ginn.
Canton de Vezzani
De Canton de Vezzani ass eng fréier franséisch administrativ Andeelung am Arrondissement Corte, am Departement Haute-Corse op Korsika. Mam Dekret vum 26. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Apple-Tastatur
Apple-Tastaturen ënnerscheede sech net grondleeënd vun den Tastature vun anere Produzenten.
Apple Mighty Mouse
Vun 2006 bis 2009 war och eng kabellos Versioun am Handel. Duerno ass se duerch d'Apple Magic Mouse ersat ginn.
D'Maus mam Kabel stoung nach bis 2017 op der Website vun Apple zum Verkaf, mee gouf op Apple Mouse ëmgedeeft, well et Markerechtsproblemer mat engem anere Produzent gouf.
Scheedgen
Scheedgen ass eng Uertschaft an der Gemeng Konsdref.
Kierchen
Um Scheedgen gëtt et zwou Kierchen,
Geologie
De gréissten Deel vun der Landschaft gehéiert zum Lëtzebuerger Sandsteen. Insele vu Mergel a Stroossener Kallek iwwerdecken dës Steeschicht op den Héichte vum Theinshaff bis bei de Neirodeschhaff, op Juckefeld an an der Leemkaul.
Landschaftsbild
Den alen Duerfkär läit an der Mull vun der Steebaach. Ronderëm d'Duerf, op den Héichte leie 6 bis 7 Eenzelhäff an Haiser. Nei gebaut gëtt laanscht den CR118, den CR132 an de Rosswénklerwee, déi dräi Stroossen déi am Duerfkär zesummekommen.
Geschicht
Nach relativ jonk als Duerf ass d'Scheedgen op der Gafel vun zwéi Weeër entstanen: deen ee vu Konsdref bis an de Scheedges Bësch, an deen anere vum Scheedgen op Bech. Dat ass däitlech op der sougenannter Ferrariskaart aus dem Joer 1777 ze gesinn: en Duerf mam Numm Scheedgen gëtt et 1777 nach net, just zwéin Häff: Cense Roswinckel an Cense Rodershoff. Se stinn allebéid, jiddweree fir sech an engem Bëschelchen. Donieft weist d'Kaart véier eenzel Haipen um Rees vum Juckebësch / Juckenbusch, ongeféier op Juckefeld, wou haut d'Cité au Bois ass. Déi éischt Haiser vum Duerf wéi et haut existéiert, mussen no 1777 gebaut gi sinn.
Tourismus
D'Scheedgen läit an der Klenger Lëtzebuerger Schwäiz. Zanter den Alexis Heck d'Iddi vum Tourismus am Land promovéiert huet, huet déi pittoresk Géigend Joer fir Joer an der Haaptsaach belsch an hollännesch Touristen ugezunn. Fir déi friem Gäscht ënnerzebréngen sinn am Éislek sou gutt wéi an der Klenger Lëtzebuerger Schwäiz eng ganz Rei Hotelsbetriber entstanen.
Um Scheedgen sinn oder waren dat der dräi.
Vëlospist
D'Schmuelspuerstreck Lëtzebuerg-Iechternach genannt de Chareli hat eng Halt um Scheedgen déi aner Säit vum Hôtel de la Station op der Strooss fir op Konsdref. D'Distanz bis op Iechternach, vun der Scheedges Halt u gerechnet, mécht 5,1 km aus, dovu 4 km duerch de Bësch mat engem Gefäll vun 28 Promille. Nom éischte km geet et duerch de sougenannte Grand Canyon, en Duerchbroch, dee fir de Chareli an de Fiels gesprengt gouf. D'Streck leeft dann am grousse Ganzen nobäi parallel mat der Baach, déi hei Deisterbaach heescht. E gudde Kilometer nom Canyon kräizt s' eng Baach ouni Numm an de Wee fir an d'Kalkesbaach. Hei war d'Halt genannt Kalkesbaach. D'Streck an d'Lauterbuererbaach lafen nach 2 km virun duerch de Bësch bis se um Lauterbuer op d'N11/E29 stoussen. Zanter 1954 fiert de Chareli net méi. Seng Streck ass haut bei Cyclotouristen bekannt als Vëlospist PC2 (Lëtzebuerg-Iechternach).
Kar
Mat Kar ka gemengt sinn:
Lucien Clement
De Lucien Clement, gebuer de 25. Juli 1947 an der Stad Lëtzebuerg, ass e lëtzebuergeschen CSV-Politiker.
Hie war vum 18. Juli 1994 bis de 7. Oktober 2013 Deputéierte vum Walbezierk Osten an der Chamber.
Léifreg
Léifreg ass eng Uertschaft an der Stauséigemeng.
Kantonen am Departement Haute-Corse
Lëscht vun de Kantonen am Departement Haute-Corse:
Kauneref
Kauneref ass eng Uertschaft an der Stauséigemeng.
Geographie
D'Méineschbaach entspréngt op 414 Meter (NG-L) zu Kauneref.
Wilbur L. Scoville
De Wilbur Lincoln Scoville, gebuer den 22. Januar 1865 zu Bridgeport, Connecticut, a gestuerwen den 10. Mäerz 1942 zu Gainesville, a Florida, war en US-amerikanesche Pharmakolog.
Hien huet bei der Pharmafirma Parke Davis geschafft, an do 1912 en Test entwéckelt, fir d'Schäerft vu Chilischeeken ze moossen, de sougenannte Scoville Organoleptic Test (ëgs. Scoville-Skala). Dobäi gëtt de Gehalt vu Capsaicin duerch Verdënnung bis datt een en net méi mierkt, gemooss.
Hie krut zwéi Gielercher vun der American Pharmaceutical Association: 1929 den Ebert Prize an 1929 d'Remington Honor Medal. 1929 krut hien och en Doktor-Titel honoris causa vun der Columbia Universitéit.
Marc Haller
De Marc Haller, gebuer den 13. Juli 1954 an der Stad Lëtzebuerg, ass e lëtzebuergesche Graphiker a Moler.
1996 gouf hie mam Prix Limes ausgezeechent.
À la d'Aumont
À la d'Aumont gëtt e Véierspänner genannt bei deem kee Kutscher op der Kutsch sëtzt.
D'Päerd gi vun zwéi Reider dirigéiert, d'Postillonen, déi op de lénkse Päerd sëtzen an déi riets mat der Baatsch dirigéieren.
D'Kutschen, déi bei sou engem Gespan benotzt ginn, hu kee Kutschersëtz an den Täissel ass ganz niddreg ubruecht fir datt en dem Reider säi Fouss net quetsche kann. Den Täissel huet och kee sougenannte Rüssel (fr:trompe, de:Deichselbrille), fir d'Zuchgeschir anzehänken. D'Rimmer vun de viischte Päerd sinn un deene vun den Täisselpäerd gekoppelt. Deenen hiert Gerimms ass erëm direkt um viischte Kutschegestell ouni Wo festgemaach.
Sou Gespaner gi bei Zeremonieën a Galassortië gebraucht. Hautdesdaags kann ee se nach gesi wann d'englesch Kinnigin an der Kutsch erausfiert, oder reegelméisseg bei den Demonstratioune vun der Garde républicaine zu Paräis.
Gespaner mat zwee Päerd an engem Postillon ginn à la demi d'Aumont genannt.